Church of Saint Constantine and Helen in Agios Konstantinos village -Limassol
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%86%CE%B3%CE%B9%CE%BF%CF%82+%CE%9A%CF%89%CE%BD%CF%83%CF%84%CE%B1%CE%BD%CF%84%CE%AF%CE%BD%CE%BF%CF%82+%CE%BA%CE%B1%CE%B9+%CE%95%CE%BB%CE%AD%CE%BD%CE%B7++%28%CE%9D%CE%B1%CF%8C%CF%82+%3A+%CE%86%CE%B3%CE%B9%CE%BF%CF%82+%CE%9A%CF%89%CE%BD%CF%83%CF%84%CE%B1%CE%BD%CF%84%CE%AF%CE%BD%CE%BF%CF%82--%CE%9B%CE%B5%CE%BC%CE%B5%CF%83%CF%8C%CF%82--%CE%9A%CF%8D%CF%80%CF%81%CE%BF%CF%82%29">Άγιος Κωνσταντίνος και Ελένη (Ναός : Άγιος Κωνσταντίνος--Λεμεσός--Κύπρος)
Churches--Cyprus
Εκκλησίες--Κύπρος
Saint Constantine and Helen ( Church : Agios Konstantinos--Limassol--Cyprus)
Η εκκλησία είναι κτισμένη σε επίπεδο τεμάχιο το οποίο ευρίσκεται στο ανατολικό άκρο του πυρήνα του χωριού Άγιος Κωνσταντίνος. Ανήκει στον αρχιτεκτονικό τύπο της μονόκλιτης σταυροειδούς Βασιλικής με κεντρικό εγγεγραμμένο τρούλο. Ο σκελετός της εκκλησίας είναι από οπλισμένο σκυρόδεμα. Η ανωδομή είναι δίριχτες στέγες σε σχήμα σταυρού. Στην συμβολή των σταυρόσχημων στεγών, επί κυκλικού τυμπάνου εδράζεται ο τρούλος. Οι στέγες είναι δίριχτες πλάκες οπλισμένου σκυροδέματος επικαλυμμένες με πήλινα κεραμίδια πορτογαλικού τύπου. Το κέλυφος του τρούλου είναι επίσης πλάκα οπλισμένου σκυροδέματος σε ημισφαιρικό σχήμα και επικαλύπτεται με πήλινα βυζαντινού τύπου κεραμίδια. Η κόγχη του Ιερού είναι ημικυκλική και στεγάζεται με κέλυφος οπλισμένου σκυροδέματος σε σχήμα τεταρτοσφαιρίου. Το κέλυφος είναι επικαλυμμένο με πήλινα κεραμίδια βυζαντινού τύπου. Οι εξωτερικές τοιχοποιίες από τούβλο είναι επιχρισμένες με σουβά και στις 2 πλευρές και εξωτερικά όλη η εκκλησία είναι επενδυμένη με μαυρόπετρα Τροόδους με χαλίκωμα σε παραδοσιακή γραμμή. Στη νοτιοδυτική γωνία της εκκλησίας υπάρχει μπετονένιο καμπαναριό 3 στάσεων. Η πρώτη και δεύτερη στάση είναι 4 κολώνες με τοιχοποιία και ανεβαίνουν μέχρι το ύψος του κορφιά της στέγης. Η τρίτη στάση είναι κολώνες με καμάρες από μπετόν. Πάνω από την τρίτη στάση υπάρχει μικρό ημισφαιρικό κέλυφος από μπετόν. Η είσοδος στην εκκλησία γίνεται μέσω τριών κεντρικών εισόδων, μια στο μέσο του δυτικού, μια στο μέσο του νότιου και μια στο μέσο του βόρειου τοίχου. Στην δυτική είσοδο υπάρχουν στεγασμένα προπύλαια. Η είσοδος είναι δίφυλλη ξύλινη με τοξωτό ανώφλι. Υπάρχει προθάλαμος και δεύτερη σειρά θυρών. Η βόρεια και νότια είσοδος είναι επίσης δίφυλλες ξύλινες με τοξωτό ανώφλι. Το δάπεδο στα σκαλοπάτια και στη δυτική βεράντα είναι από γρανίτη. Τα υπόλοιπα δάπεδα της εκκλησίας είναι από ελληνικό μάρμαρο. Ο σολέας είναι υπερυψωμένος κατά 1 σκαλί σε σχέση με τον υπόλοιπο ναό και το Ιερό Βήμα είναι 1 σκαλί ψηλότερα από τον σολέα. Ο διαχωρισμός του Ιερού γίνεται με ξύλινο σκαλιστό τέμπλο. Η εκκλησία διαθέτει σύστημα συναγερμού με την εταιρία KRYPTO SECURITY. Επίσης διαθέτει σύστημα κλιματισμού με κλιματιστικά σώματα ζεστού, κρύου αέρα. Η εκκλησία είναι μερικώς αγιογραφημένη. Στην κόγχη του Ιερού έχει αγιογραφηθεί η Πλατυτέρα και σε χαμηλότερο επίπεδο οι Ιεράρχες. Στην τοιχοποιία πάνω από την δυτική είσοδο και μέχρι την στέγη των Προπυλαίων έχει αγιογραφηθεί παράσταση των Αγίων Κωνσταντίνου και Ελένης με Αγγέλους εκατέρωθεν. Στην δυτική πλευρά της εκκλησίας υπάρχει πλάκα γυναικωνίτη. Η ανάβαση στον γυναικωνίτη γίνεται μέσω εσωτερικής σκάλας στην βορειοδυτική γωνία καθώς και μέσω περιστρεφόμενης κυκλικής σκάλας στην κάτοψη του καμπαναριού. Χρονολόγηση εκκλησίας : Η εκκλησία είναι πρόσφατο κτίσμα. Η ανέγερση ξεκίνησε το 2003 και αποπερατώθηκε το τέλος του 2005. Έκτοτε συνεχώς συντηρείται και βελτιώνεται το κτήριο και σήμερα είναι σε άριστη κατάσταση. Εμβαδόν ισογείου : 290 τ.μ. Εμβαδόν γυναικωνίτη : 60 τ.μ.
Holy Metropolis of Limassol
Ιερά Μητρόπολη Λεμεσού
Library of Cyprus University of Technology
Digital Heritage Research Lab of Cyprus University of Technology
2005
Απαγορεύεται η δημοσίευση ή αναπαραγωγή, ηλεκτρονική ή άλλη χωρίς τη γραπτή συγκατάθεση του δημιουργού.
IMAGE
Chapel of Saint Polyxeni and Xanthippi in Agios Ioannis in Pitsilia
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%9F%CF%83%CE%AF%CE%B5%CF%82++%CE%A0%CE%BF%CE%BB%CF%85%CE%BE%CE%AD%CE%BD%CE%B7+%CE%BA%CE%B1%CE%B9+%CE%9E%CE%B1%CE%BD%CE%B8%CE%AF%CF%80%CF%80%CE%B7+%28%CE%9D%CE%B1%CF%8C%CF%82+%3A+%CE%86%CE%B3%CE%B9%CE%BF%CF%82+%CE%99%CF%89%CE%AC%CE%BD%CE%BD%CE%B7%CF%82--%CE%A0%CE%B9%CF%84%CF%83%CE%B9%CE%BB%CE%B9%CE%AC--%CE%9A%CF%8D%CF%80%CF%81%CE%BF%CF%82%29">Οσίες Πολυξένη και Ξανθίππη (Ναός : Άγιος Ιωάννης--Πιτσιλιά--Κύπρος)
Saint Polyxeni and Xanthippi (Church : Agios Ioannis--Pitsilia--Cyprus)
Το Παρεκκλήσιο είναι κτισμένο σε επίπεδο μεγάλο τεμάχιο το οποίο βρίσκεται 5 χιλιόμετρα περίπου νοτιότερα από την Κοινότητα του Αγίου Ιωάννου και 400 περίπου μέτρα από τον αυτοκινητόδρομο που ενώνει την Κοινότητα Αγίου Ιωάννου με το Καλό Χωριό και τη Λεμεσό. Ανήκει στον αρχιτεκτονικό τύπο της μονόκλιτης ξυλόστεγης εκκλησίας. Το Παρεκκλήσιο είναι κτίσμα της τελευταίας δεκαετίας. Έχει σκελετό από οπλισμένο σκυρόδεμα, τοιχοποιίες από πέτρα Τροόδους, και είναι κτισμένο κατά τον παραδοσιακό τρόπο. Στον νότιο και βόρειο τοίχο υπάρχουν 3 ζεύγη αντηρίδων οι οποίες είναι επενδυμένες με πελεκητή πέτρα Λεμεσού. Η ανωδομή είναι ιδιαίτερα επικλινής δίριχτη ξύλινη στέγη. Αποτελείται από εγκάρσιες κεκλιμένες δοκούς οι οποίες εδράζονται σε μαντοσιές στον βόρειο και νότιο τοίχο, και σε μεγάλου μεγέθους ξύλινη δοκό (μεσοκαρίνα) στο κέντρο. Πάνω από τις μορίνες υπάρχει πέτσωμα από πλατύ σανίδωμα και επικάλυψη με πήλινο πλακοειδές κεραμίδι. Εσωτερικά υπάρχουν οριζόντια ξύλινα δοκάρια τα οποία στηρίζουν τις μαντοσιές και προσδίδουν ακαμψία στο όλο σύστημα κατασκευής της στέγης. Η στέγη επεκτείνεται κατά 1 περίπου μέτρο ανατολικά και δυτικά και οι 4 γωνίες της στέγης στηρίζονται σε ξύλινους στύλους. Η κόγχη του Ιερού εσωτερικά είναι ημικυκλική και είναι εγγεγραμμένη σε ευθύ ανατολικό τοίχο. Στη βορειοανατολική πλευρά της αυλής υπάρχει μικρό ξύλινο καμπαναριό. Η είσοδος στην εκκλησία γίνεται μέσω 2 δίφυλλων ξύλινων θυρών, μια στο μέσο του δυτικού και μια στο μέσο του νότιου τοίχου. Και οι δυο θύρες έχουν πλαίσιο από πελεκητή πέτρα Λεμεσού. Πέραν των δυο ανωτέρω θυρών, στον φωτισμό της εκκλησίας συμβάλουν και 3 παράθυρα, 2 στο νότιο και 1 στο βόρειο τοίχο, καθώς και μικρό μακρόστενο παράθυρο στην κόγχη του Ιερού και κυκλικός φεγγίτης πάνω από την δυτική είσοδο. Το δάπεδο της εκκλησίας εσωτερικά είναι από μάρμαρο. Το Ιερό Βήμα είναι υπερυψωμένο κατά 1 σκαλί και διαχωρίζεται από την υπόλοιπη εκκλησία με ξύλινο σκαλιστό τέμπλο.
2010
Απαγορεύεται η δημοσίευση ή αναπαραγωγή, ηλεκτρονική ή άλλη χωρίς τη γραπτή συγκατάθεση του δημιουργού
Image
Chapel of Panayia in Agios Ioannis Pitsilia
Παναγία (Ναός : Άγιος Ιωάννης--Πιτσιλιά--Κύπρος)
Panayia (Church : Agios Ioannis--Pitsilia--Cyprus)
Το Παρεκκλήσιο είναι κτισμένο σε επίπεδο μεγάλο οικόπεδο σε ύψωμα στο βορειοδυτικό άκρο του χωριού. Ανήκει στον αρχιτεκτονικό ρυθμό της μονόκλιτης ξυλόστεγης Βασιλικής. Ο σκελετός του κτηρίου είναι από οπλισμένο σκυρόδεμα. Οι τοιχοποιίες είναι με τούβλο, σουβά εσωτερικά και επενδυμένες με πέτρα Τροόδους εξωτερικά. Η ανωδομή είναι ξύλινη επικλινής δίριχτη στέγη με πήλινο παραδοσιακό πλακοειδές κεραμίδι. Στη νοτιοανατολική πλευρά της αυλής υπάρχει μικρό ξύλινο καμπαναριό. Η κόγχη του Ιερού είναι ημικυκλική και το κέλυφός της είναι πλάκα από οπλισμένο σκυρόδεμα σε σχήμα τεταρτοσφαιρίου και είναι επενδυμένο με πήλινο κεραμίδι βυζαντινού τύπου (χωλέτρι). Το Παρεκκλήσιο έχει 3 κύριες εισόδους, μια στο μέσο του βόρειου, μια στο μέσο του δυτικού και μια στο μέσο του νότιου τοίχου. Είναι δίφυλλες ξύλινες θύρες με ξύλινο εμφανές ανώφλι. Πάνω από την δυτική είσοδο υπάρχει ξύλινο στέγαστρο με πήλινο πλακοειδές κεραμίδι ιδίου τύπου με την υπόλοιπη στέγη. Το δάπεδο της εκκλησίας εσωτερικά είναι από Ιταλικό μάρμαρο. Το Ιερό Βήμα είναι υπερυψωμένο κατά 1 σκαλί και διαχωρίζεται από την υπόλοιπη εκκλησία με ξυλόγλυπτο τέμπλο. Χρονολόγηση εκκλησίας : Η εκκλησία είναι πολύ πρόσφατο κτήριο. Αποπερατώθηκε το 2007 και είναι σε άριστη κατάσταση. Στο βορειοδυτικό άκρο της αυλής υπάρχει μικρή βοηθητική οικοδομή 2 αποχωρητηρίων. Είναι μια σύγχρονη απλή κατασκευή με σκελετό από μπετόν, ανωδομή ξύλινη με πήλινο κεραμίδι και τοιχοποιίες από τούβλο, σουβά και μπογιά. Το δάπεδο είναι από κεραμικό.
2007
Chapel of Archangel Michael in Agios Ioannis in Pitsilia village
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%91%CF%81%CF%87%CE%AC%CE%B3%CE%B3%CE%B5%CE%BB%CE%BF%CF%82+%CE%9C%CE%B9%CF%87%CE%B1%CE%AE%CE%BB+%28%CE%9D%CE%B1%CF%8C%CF%82+%3A+%CE%86%CE%B3%CE%B9%CE%BF%CF%82+%CE%99%CF%89%CE%AC%CE%BD%CE%BD%CE%B7%CF%82--%CE%A0%CE%B9%CF%84%CF%83%CE%B9%CE%BB%CE%B9%CE%AC--%CE%9A%CF%8D%CF%80%CF%81%CE%BF%CF%82%29">Αρχάγγελος Μιχαήλ (Ναός : Άγιος Ιωάννης--Πιτσιλιά--Κύπρος)
Archangel Michael (Church : Agios Ioannis--Pitsilia--Cyprus)
Το Παρεκκλήσιο είναι κτισμένο σε μεγάλο επίπεδο τεμάχιο που βρίσκεται 3 περίπου χιλιόμετρα νότια του χωριού Άγιος Ιωάννης κοντά στο χωριό Κάτω Μύλος. Το Παρεκκλήσιο είναι κτισμένο σε ρυθμό μονόκλιτης ξυλόστεγης εκκλησίας. Το κτήριο έχει σκελετό από οπλισμένο σκυρόδεμα και τοιχοποιίες από μαύρη πέτρα Τροόδους δομημένη σύμφωνα με την παραδοσιακή δόμηση, με αρμολόγημα και χαλίκωμα. Η ανωδομή του είναι ιδιαίτερα επικλινής δίριχτη ξύλινη διπλή στέγη. Η εσωτερική στέγη έχει ξύλινες κεκλιμένες δοκούς οι οποίες εδράζονται σε μαντωσιά στην εσωτερική παρειά του βόρειου και νότιου τοίχου. Στο μέσο εδράζονται σε μεγάλης διατομής ξύλινη δοκό (μεσοκαρίνα). Στο ύψος της μαντωσιάς υπάρχουν εγκάρσιες ξύλινες οριζόντιες δοκοί οι οποίες προσδίδουν ακαμψία στο όλο σύστημα της στέγης. Πάνω από τις κεκλιμένες εσωτερικές δοκούς υπάρχει πέτσωμα με πλατύ σανίδωμα. Οι εξωτερικές κεκλιμένες δοκοί στηρίζονται σε μαντωσιά στην εξωτερική παρειά των βόρειου και νότιου τοίχου και εξέχουν από τους τοίχους 40 εκ. περίπου. Η στέγη είναι επιστρωμένη με πήλινο παραδοσιακό πλακοειδές κεραμίδι. Το παρεκκλήσιο έχει 2 κύριες εισόδους, μια στο μέσο του βόρειου και μία στο μέσο του δυτικού τοίχου και είναι δίφυλλες ξύλινες ορθογώνιες θύρες. Πέραν των ανωτέρω θυρών, στον φωτισμό του Παρεκκλησίου συμβάλλουν και 2 παράθυρα, 1 στο βόρειο και 1 στο νότιο τοίχο καθώς και 2 μακρόστενα μικρά παράθυρα, 1 πάνω από την δυτική είσοδο και 1 στο μέσο της κόγχης Ιερού. Το δάπεδο του κτηρίου εσωτερικά είναι από τερακότα. Το Ιερό Βήμα είναι υπερυψωμένο κατά 1 σκαλί και διαχωρίζεται από την υπόλοιπη εκκλησία με ξυλόγλυπτο τέμπλο. Το Παρεκκλήσιο είναι κτίσμα της περιόδου 1985 – 1990. Τυγχάνει επιμελημένης συντήρησης και η κατάστασή του είναι πολύ καλή. Το Παρεκκλήσιο έχει εμβαδόν 55 τ.μ.
1985
Church of Archangel Michael in Agios Ioannis in Pitsilia village
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%91%CF%81%CF%87%CE%AC%CE%B3%CE%B3%CE%B5%CE%BB%CE%BF%CF%82+%CE%9C%CE%B9%CF%87%CE%B1%CE%AE%CE%BB+%28%CE%9D%CE%B1%CF%8C%CF%82%3A+%CE%86%CE%B3%CE%B9%CE%BF%CF%82+%CE%99%CF%89%CE%AC%CE%BD%CE%BD%CE%B7%CF%82--+%CE%A0%CE%B9%CF%84%CF%83%CE%B9%CE%BB%CE%B9%CE%AC--%CE%9A%CF%8D%CF%80%CF%81%CE%BF%CF%82%29">Αρχάγγελος Μιχαήλ (Ναός: Άγιος Ιωάννης-- Πιτσιλιά--Κύπρος)
Η εκκλησία Αρχαγγέλου Μιχαήλ είναι κτισμένη σε επίπεδο μεγάλο τεμάχιο στην κεντρική πλατεία του χωριού Άγιος Ιωάννης λίγα μέτρα δυτικότερα από την ομώνυμη αρχαία εκκλησία – μνημείο.Το τεμάχιο εφάπτεται δρόμου στη βόρεια πλευρά του. Η εκκλησία είναι κτισμένη σε ρυθμό τρίκλιτης Βασιλικής με κεντρικό τρούλο. Έχει σκελετό από πέτρα και κολώνες οπλισμένου σκυροδέματος. Οι τοιχοποιίες είναι δομημένες με πέτρα η οποία είναι σοβατισμένη και από τις δυο πλευρές. Εξωτερικά η εκκλησία είναι μπογιατισμένη σε χρώμα άσπρο. Στη βορειοδυτική γωνία υπάρχει καμπαναριό τριών στάσεων το οποίο καταλήγει σε κέλυφος με καμπανοειδές προφίλ. Η εκκλησία έχει 3 εισόδους με προπύλαια από 3 αψίδες. Στη δυτική είσοδο μετά τις 3 αψίδες υπάρχει ανοικτός προθάλαμος ο οποίος στεγάζει τις 3 δίφυλλες ξύλινες θύρες. Στη βόρεια και νότια πλευρά υπάρχει δίφυλλη είσοδος στην κεντρική αψίδα και οι άλλες 2 αψίδες εκατέρωθεν είναι κτισμένες και σχηματίζουν ημικυκλικές κόγχες. Όλα τα κουφώματα που υπάρχουν στο δεύτερο επίπεδο της εκκλησίας έχουν ημικυκλικά ανώφλια και κλείνουν με θωράκια από σκυρόδεμα στο οποίο υπάρχουν οπές σε σχήμα σταυρού. Τα κελύφη τρούλου και καμπαναριού είναι μονωμένα με μεμβράνη και δεν έχουν κεραμίδια. Το Ιερό Βήμα είναι τρίκογχο. Υπάρχει μια μεγάλη κεντρική κόγχη και 2 μικρότερες εκατέρωθεν. Οι προεξοχές και στις 3 κόγχες είναι πεντάπλευρες (μισό εξάγωνο). Τα κελύφη τους είναι στεγασμένα με πήλινο κεραμίδι γαλλικού τύπου. Με ίδιου τύπου κεραμίδι είναι επιστρωμένες και οι πολυεπίπεδες στέγες της εκκλησίας. Το δάπεδο εσωτερικά είναι από εξαιρετικής ποιότητας κυπριακό μωσαϊκό με μαυρόασπρα μοτίβα και διατηρείται σε άριστη κατάσταση. Το Ιερό Βήμα είναι υπερυψωμένο 2 σκαλιά από την υπόλοιπη εκκλησία. Το Ιερό Βήμα χωρίζεται από την υπόλοιπη εκκλησία με μπετονένιο τέμπλο το οποίο είναι επιζωγραφισμένο με μαρμαροκονία και έχει ωραία χρώματα, σχέδια αμπέλων και διακοσμητικά πλαίσια γύρω από τις θέσεις εικόνων. Στη δυτική πλευρά υπάρχει γυναικωνίτης σε σχήμα Π. Η ανάβαση στο γυναικωνίτη γίνεται μέσω 2 σκαλών στη βορειοδυτική και στη βορειοανατολική γωνία. Στην εκκλησία εκτελούνται αυτή την περίοδο εργασίες αγιογράφησης. Έχει αγιογραφηθεί η Πλατυτέρα, ο Παντοκράτορας και μεγάλο μέρος της ανατολικής πλευράς. Η εκκλησία διαθέτει κεντρική θέρμανση με σώματα ζεστού νερού και λέβητα από γκάζι. Το μηχανοστάσιο ευρίσκεται σε βοηθητική οικοδομή που υπάρχει στη νοτιοανατολική πλευρά της αυλής. Η εκκλησία άρχισε να κτίζεται το 1920 και λειτούργησε το 1930. Το 2002 έτυχε γενικής ανακαίνισης και σήμερα το κτήριο είναι σε άριστη κατάσταση. ΕΜΒΑΔΟΝ ΙΣΟΓΕΙΟΥ : 408 τ.μ. ΕΜΒΑΔΟΝ ΓΥΝΑΙΚΩΝΙΤΗ : 100 τ.μ.
1920
Church of Saint Theodoros in Agios Theodoros village in Pitsilia
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%86%CE%B3%CE%B9%CE%BF%CF%82+%CE%98%CE%B5%CF%8C%CE%B4%CF%89%CF%81%CE%BF%CF%82+%28%CE%9D%CE%B1%CF%8C%CF%82%3A+%CE%86%CE%B3%CE%B9%CE%BF%CF%82+%CE%98%CE%B5%CF%8C%CE%B4%CF%89%CF%81%CE%BF%CF%82--%CE%A0%CE%B9%CF%84%CF%83%CE%B9%CE%BB%CE%AF%CE%AC--%CE%9A%CF%8D%CF%80%CF%81%CE%BF%CF%82%29">Άγιος Θεόδωρος (Ναός: Άγιος Θεόδωρος--Πιτσιλίά--Κύπρος)
Saint Theodoros (Church : Agios Theodoros--Pitsilia--Cyprus)
Η εκκλησία Αγίου Θεοδώρου του στρατηλάτου είναι κτισμένη σε μεγάλο επίπεδο τεμάχιο στο νότιο άκρο της ομώνυμης κοινότητας. Είναι σταυροειδής ναός με κεντρικό τρούλλο. Ο σκελετός του κτηρίου είναι από οπλισμένο σκυρόδεμα και οι τοιχοποιίες από πήλινα τούβλα Λεμεσού με σουβά. Εξωτερικά ολόκληρος ο ναός είναι επιχρισμένος με λεπτό σπρίτς μετρίου μεγέθους. Οι σταυρόσχημες στέγες είναι πλάκες από μπετόν σε ημικυλινδρικό σχήμα και είναι επικαλυμμένες με πήλινα κεραμίδια πορτογαλλικού τύπου. Στο σημείο συμβολής των σταυρόσχημων στεγών ορθώνεται κυκλικό τύμπανο στο οποίο επικάθεται το κέλυφος του τρούλου από πλάκα οπλισμένου σκυροδέματος επικαλυμένη με πήλινα κεραμίδια πορτογαλικού τύπου. Η κόγχη του ιερού είναι εξωτερικά πεντάπλευρη και εσωτερικά ημικυλινδρική. Το κέλυφος της είναι πλάκα οπλισμένου σκυροδέματος σε σχήμα τεταρτοσφαιρίου και επικαλύπτεται με πήλινα κεραμίδια πορτογαλικού τύπου. Στην βορειοδυτική γωνία της εκκλησίας σε προέκταση του τοίχου υπάρχει μικρό καμπαναριό. Ο τοίχος υπερυψώνεται 2 περίπου μέτρα άνωθεν του γείσου στέγης σε πλάτος περίπου 3 μέτρα. Στον τοίχο δημιουργούνται 3 αψίδες. Στην κεντρική αψίδα που είναι μεγαλύτερη υπάρχει μικρή μεταλική καμπάνα. Η εκκλησία έχει 2 κύριες εισόδους στο μέσο του βόρειου και του δυτικού τοίχου. Είναι δίφυλλες μεταλλικές. Εσωτερικά το δάπεδο της εκκλησίας είναι από μωσαϊκό. Το Ιερό Βήμα είναι υπερυψωμένο 1 σκαλί και διαχωρίζεται από τον υπόλοιπο ναό με ξύλινο σκαλιστό τέμπλο. Η εκκλησία είναι κτίσμα του 1977. Η ανέγερση της έγινε με έξοδα του ζεύγους Μιχάλη και Ελένης Σιδέρη κατόπιν οπτασίας που είδε η κ. Ελένη Σιδέρη. Σύμφωνα με επιγραφή σε μαρμάρινη πλάκα άνωθεν της βόρειας εισόδου τα εγκαίνια της εκκλησίας τελέστηκαν το 1977 από τον τότε Μητροπολίτη Λεμεσού κ. Χρύσανθο. ΕΜΒΑΔΟΝ ΙΣΟΓΕΙΟΥ : 80 τ.μ.
1977
Church of Saint George in Agios Theodoros in Pitsilia
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%86%CE%B3%CE%B9%CE%BF%CF%82+%CE%93%CE%B5%CF%8E%CF%81%CE%B3%CE%B9%CE%BF%CF%82+%28%CE%9D%CE%B1%CF%8C%CF%82%3A+%CE%86%CE%B3%CE%B9%CE%BF%CF%82+%CE%98%CE%B5%CF%8C%CE%B4%CF%89%CF%81%CE%BF%CF%82--%CE%A0%CE%B9%CF%84%CF%83%CE%B9%CE%BB%CE%B9%CE%AC--%CE%9A%CF%8D%CF%80%CF%81%CE%BF%CF%82%29">Άγιος Γεώργιος (Ναός: Άγιος Θεόδωρος--Πιτσιλιά--Κύπρος)
Saint George (Church : Agios Theodoros--Pitsilia--Cyprus)
Η εκκλησία Αγίου Γεωργίου βρίσκεται στο Βορειοδυτικό άκρο του χωριού σε μεγάλο επικλινές τεμάχιο. Η νότια και δυτική αυλή συγκρατούνται από πέτρινο τοίχο αντιστήριξης ύψους 4 m. Στην ανατολική πλευρά υπάρχει επίσης υψομετρική διαφορά με τα γειτονικά τεμάχια και τον δρόμο και η επικοινωνία γίνεται με εξωτερική μπετονένια σκάλα (σκαλοπάτια επί εδάφους). Η πρόσβαση στην εκκλησία γίνεται κυρίως από τον δρόμο που υπάρχει στη βόρεια πλευρά. Η εκκλησία είναι μονόκλιτος Βασιλική χωρίς τρούλο. Οι εξωτερικές τοιχοποιίες είναι δομημένες με πέτρα η οποία είναι επιχρισμένη με σουβά και από τις δυο πλευρές. Εξωτερικά το τελικό επίχρισμα είναι από σπριτς μετρίου μεγέθους σε άσπρο χρώμα. Η κόγχη του Ιερού Βήματος είναι ημικυκλική. Στεγάζεται με τεταρτοσφαίριο το οποίο είναι επενδυμένο με πήλινο βυζαντινό κεραμίδι. Στη νοτιοανατολική γωνία υπάρχει μικρό καμπαναριό το οποίο εξέχει με δυο κολώνες και καμάρα περίπου 3 m πάνω από το περιμετρικό γείσο της στέγης. Η στέγη της εκκλησίας είναι ξύλινη. Εσωτερικά είναι εμφανής η ξυλεία από πλανιαρισμένες μορίνες και πλατύ σανίδωμα. Εξωτερικά είναι επικαλυμμένη με πήλινο κεραμίδι γαλλικού τύπου. Η είσοδος στην Εκκλησία γίνεται από 3 δίφυλλες εισόδους στο κέντρο του Νότιου, Βόρειου και Δυτικού τοίχου. Είναι μεταλλικές θύρες με σχέδιο και άνω έχουν ημικυκλικό ανώφλι. Στην νότια τοιχοποιία μεταξύ εισόδου και καμπαναριού υπάρχει σε εσοχή στον τοίχο ψηφιδωτή εικόνα του Αγίου Γεωργίου. Εσωτερικά το δάπεδο της εκκλησίας είναι από μωσαϊκό. Το Ιερό Βήμα είναι υπερυψωμένο 2 σκαλιά. Στο Δυτικό μέρος υπάρχει ξύλινος γυναικωνίτης ο οποίος έχει στηθαίο από ξύλινους κεταπέδες. Η ανάβαση προς τον γυναικωνίτη γίνεται μέσω ξύλινης σκάλας στη νοτιοδυτική γωνία. Η εκκλησία διαθέτει κεντρική θέρμανση με πετρέλαιο. Το μηχανοστάσιο βρίσκεται σε μικρή βοηθητική οικοδομή που υπάρχει βόρεια από την εκκλησία. ΧΡΟΝΟΛΟΓΙΑ ΑΝΕΓΕΡΣΗΣ : Με βάσει προφορικές μαρτυρίες η εκκλησία είναι κτίσμα του 1840. ΕΜΒΑΔΟΝ ΙΣΟΓΕΙΟΥ : 150 τ.μ. ΕΜΒΑΔΟΝ ΓΥΝΑΙΚΩΝΙΤΗ : 35 τ.μ.
1840
Church of Saint Panteleimon in Agios Georgios Sylikou
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%86%CE%B3%CE%B9%CE%BF%CF%82+%CE%A0%CE%B1%CE%BD%CF%84%CE%B5%CE%BB%CE%B5%CE%AE%CE%BC%CE%BF%CE%BD%CE%BF%CF%82+%28%CE%9D%CE%B1%CF%8C%CF%82%3A+%CE%86%CE%B3%CE%B9%CE%BF%CF%82+%CE%93%CE%B5%CF%8E%CF%81%CE%B3%CE%B9%CE%BF%CF%82+%CE%A3%CF%85%CE%BB%CE%AF%CE%BA%CE%BF%CF%85--%CE%9A%CF%8D%CF%80%CF%81%CE%BF%CF%82%29">Άγιος Παντελεήμονος (Ναός: Άγιος Γεώργιος Συλίκου--Κύπρος)
Saint Panteleimon (Church : Agios Georgios Sylikou--Cyprus)
Το μικρό πανέμορφο Παρεκκλήσιο του Αγίου Παντελεήμονος είναι κτισμένο σε επίπεδο μεγάλο τεμάχιο στην Ανατολική πλευρά του χωριού Άγιος Γεώργιος. Είναι κτισμένο σε ρυθμό σταυροειδούς μονόκλιτης Βασιλικής με κεντρικό τρούλο. Το κτήριο έχει σκελετό από οπλισμένο σκυρόδεμα. Εξωτερικά οι τοιχοποιίες είναι από πελεκητή πέτρα περιοχής με αρμολόγηση από πηλό ιδίου χρώματος με την πέτρα. Οι στέγες εσωτερικά είναι ημικυλινδρικού σχήματος και δημιουργούν σχήμα σταυρού με κέντρο τον τρούλο. Εξωτερικά είναι δίρριχτες και είναι επενδυμένες με πήλινο κεραμίδι πορτογαλικού τύπου. Η κόγχη του Ιερού είναι ημικυκλική. Το τεταρτοσφαίριο της κόγχης και το ημισφαιρικό κέλυφος του τρούλου είναι επικαλυμμένα με πήλινο βυζαντινό κεραμίδι. Το εκκλησάκι έχει 2 κύριες εισόδους, μια στο μέσο του Δυτικού και μια στο μέσο του Βόρειου τοίχου. Είναι δίφυλλες ξύλινες θύρες με ημικυκλικό το άνω μέρος. Στο Νότιο τοίχο του Ιερού υπάρχει μονόφυλλη ξύλινη θύρα. Στο τύμπανο του τρούλου υπάρχουν 4 μακρόστενα παράθυρα. Έχουν ακίνητα πέτρινα θωράκια με κυκλικές οπές. Το καμπαναριό της εκκλησίας είναι ξύλινο και είναι δίπλα από το εκκλησάκι στη Νοτιοανατολική πλευρά της αυλής. Το δάπεδο του Παρεκκλησίου είναι από μάρμαρο. Το Ιερό Βήμα είναι υπερυψωμένο 1 σκαλί σε σχέση με το υπόλοιπο μέρος του κυρίως ναού. Η αυλή περιμετρικά του Παρεκκλησίου σε λωρίδα 3 – 5 μέτρων είναι πλακοστρωμένη με πέτρα Κυβίδων. Το Παρεκκλήσιο είναι κτίσμα του 2003 και είναι σε άριστη κατάσταση. Το Παρεκκλήσιο έχει εμβαδόν 35 τ.μ. περίπου.
2003
Church of Saint George Akanthiotis in Agios Georgios Sylikou
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=+%CE%86%CE%B3%CE%B9%CE%BF%CF%82+%CE%93%CE%B5%CF%8E%CF%81%CE%B3%CE%B9%CE%BF%CF%82+%CE%91%CE%BA%CE%B1%CE%BD%CE%B8%CE%B9%CF%8E%CF%84%CE%B7%CF%82+%28%CE%9D%CE%B1%CF%8C%CF%82%3A+%CE%86%CE%B3%CE%B9%CE%BF%CF%82+%CE%93%CE%B5%CF%8E%CF%81%CE%B3%CE%B9%CE%BF%CF%82+%CE%A3%CF%85%CE%BB%CE%AF%CE%BA%CE%BF%CF%85--%CE%9A%CF%8D%CF%80%CF%81%CE%BF%CF%82%29"> Άγιος Γεώργιος Ακανθιώτης (Ναός: Άγιος Γεώργιος Συλίκου--Κύπρος)
Saint George Akanthiotis (Cjurch : Agios Georgios Sylikou--Cyprus)
Η εκκλησία του Αγίου Γεωργίου Ακανθιώτη βρίσκεται στο κέντρο του χωριού Άγιος Γεώργιος. Είναι κτισμένη σε επίπεδο τεμάχιο το οποίο είναι περίκλειστο από κατοικίες και εφάπτεται στενού δρόμου στο Βόρειο και Δυτικό του τμήμα. Η εκκλησία είναι σε ρυθμό μονόκλιτης Βασιλικής χωρίς τρούλο. Είναι εξ ολοκλήρου κτισμένη με λαξευτή πέτρα της περιοχής. Η στέγη της εκκλησίας είναι δίριχτη ξύλινη με αρκετή κλίση. Είναι επικαλυμμένη με πήλινο βυζαντινό κεραμίδι. Εσωτερικά η οροφή είναι οξυκόρυφος καμάρα κατά πάσα πιθανότητα κατασκευασμένη από πέτρα. Εξωτερικά οι πετρόκτιστες τοιχοποιίες είναι κτισμένες με λαξευτή πέτρα μικρών σχετικά διαστάσεων η οποία είναι αρμολογημένη χωρίς χαλίκωμα. Εσωτερικά η εκκλησία είναι παντού σουβατισμένη και μπογιατισμένη ολόκληρη σε άσπρο χρώμα. Στη Νοτιοανατολική γωνία της εκκλησίας υπάρχει μικρό πετρόκτιστο καμπαναριό. Αποτελείται ουσιαστικά από δυο κολώνες πέτρινες οι οποίες ανεβαίνουν 2 περίπου μέτρα πάνω από το γείσο της στέγης και ενώνονται με μικρή αψίδα στο άνω μέρος. Δίπλα από το μικρό αυτό καμπαναριό υπάρχει μια πετρόκτιστη αψίδα η οποία αποτελεί συνέχεια του Ανατολικού τοίχου και εξέχει εγκάρσια προς την μακριά διάσταση (Ανατολή – Δύση) της εκκλησίας. Η εκκλησία έχει τρεις εισόδους, μια στο μέσο του Δυτικού, μια στο μέσο του Νότιου και μια στο μέσο του Βόρειου τοίχου. Είναι και οι τρεις δίφυλλες ξύλινες θύρες. Στον φωτισμό της εκκλησίας συμβάλουν και 3 ξύλινα ορθογώνια μικρά παράθυρα, ένα στον βόρειο τοίχο, ένα στον Δυτικό (στο ύψος του γυναικωνίτη) και 1 στην κόγχη του Ιερού. Η κόγχη του Ιερού είναι ημικυκλική. Το τεταρτοσφαίριό της είναι πέτρινο κέλυφος επικαλυμμένο με πήλινο βυζαντινό κεραμίδι. Το δάπεδο της εκκλησίας εσωτερικά είναι από κυπριακό γυψομάρμαρο. Το Ιερό Βήμα είναι 2 σκαλιά υπερυψωμένο. Στο Δυτικό Τμήμα της εκκλησίας υπάρχει μικρός ξύλινος γυναικωνίτης. Η στήριξή του γίνεται στο Δυτικό τοίχο και σε πετρόκτιστη αψίδα στο Ανατολικό του άκρο. Η ανάβαση στο γυναικωνίτη γίνεται μέσω ξύλινης σκάλας που υπάρχει στη Βορειοδυτική γωνία. Το τέμπλο της εκκλησίας είναι σκαλιστό ξυλόγλυπτο. Πάνω από την Αγία Τράπεζα στο Ιερό, υπάρχει ξύλινο σκαλιστό κουβούκλιο. Πάνω από τη Βόρεια είσοδο υπάρχει μαρμάρινη πλάκα με επιγραφή ότι τα εγκαίνια της εκκλησίας τελέστηκαν από τον Μητροπολίτη Λεμεσού Αθανάσιο στις 8 Ιουλίου 2000. Η εκκλησία ασφαλώς είναι πολύ παλαιότερη. Κατά πάσα πιθανότητα η εκκλησία αποπερατώθηκε περί το 1830. Σε επιγραφή πάνω σε λίθο άνωθεν της νότιας εισόδου υπάρχει χαραγμένη η ημερομηνία 1886. Την περίοδο αυτή φαίνεται να έγινε επέκταση της εκκλησίας Η εκκλησία έχει εμβαδόν ισογείου 120 τ.μ. και γυναικωνίτη 30 τ.μ.
1830
Church of Saint George in Agios Georgios Sylikou
Άγιος Γεώργιος (Ναός: Άγιος Γεώργιος--Συλίκου--Κύπρος)
Saint George (Church : Agios Georgios Sylikou--Cyprus)
Η εκκλησία του Αγίου Γεωργίου βρίσκεται στο κέντρο του χωριού Άγιος Γεώργιος. Είναι κτισμένη σε επίπεδο μεγάλο τεμάχιο το οποίο εφάπτεται δρόμου στο Βόρειο σύνορό του. Η εκκλησία είναι σε ρυθμό μονόκλιτης σταυροειδούς Βασιλικής χωρίς τρούλο. Οι εξωτερικές τοιχοποιίες είναι κτισμένες με πέτρα περιοχής. Στις γωνίες η πέτρα είναι πελεκητή και εξέχει από τον υπόλοιπο τοίχο που είναι με πέτρα ακανόνιστη. Οι στέγες της εκκλησίας είναι δικλινής και σχηματίζουν σταυρό. Είναι κελύφη από οπλισμένο σκυρόδεμα και είναι επικαλυμμένες με πήλινο κεραμίδι γαλλικού τύπου. Η κόγχη του Ιερού είναι τρίπλευρη. Το κέλυφος της κόγχης είναι από οπλισμένο σκυρόδεμα και είναι επενδυμένο με γαλλικού τύπου κεραμίδι. Στη Βορειοδυτική γωνία υπάρχει μπετονένιο καμπαναριό 3 στάσεων το οποίο είναι σουβατισμένο και μπογιατισμένο. Η εκκλησία έχει 3 κύριες εισόδους, μια στο μέσο του Νότιου, μια στο μέσο του Δυτικού και μια στο μέσο του Βόρειου τοίχου. Είναι δίφυλλες μεταλλικές θύρες με σιδεριές οι οποίες έχουν σχέδιο με μεταλλικούς σταυρούς. Το ανώφλι τους είναι ημικυκλικό. Πέραν των 3 ανωτέρω θυρών υπάρχει και μονόφυλλη θύρα στο Νότιο τοίχο του Ιερού. Στη Δυτική πλευρά δίπλα από την είσοδο υπάρχει σε εσοχή ψηφιδωτή εικόνα του Αγίου Γεωργίου. Πάνω από την Δυτική είσοδο, στο επίπεδο του γυναικωνίτη υπάρχει κυκλικό παράθυρο με σιδεριά σε σχέδιο ακτίνων ηλίου. Το δάπεδο της εκκλησίας εσωτερικά είναι από κυπριακό μωσαϊκό. Το Ιερό Βήμα είναι υπερυψωμένο 1 σκαλί από τον σολέα και ο σολέας είναι 1 σκαλί πάνω από τον κυρίως Ναό. Το Ιερό χωρίζεται από την υπόλοιπη εκκλησία με ξύλινο σκαλιστό τέμπλο. Πάνω από την Αγία Τράπεζα υπάρχει ξύλινο σκαλιστό κουβούκλιο Η κόγχη του Ιερού εσωτερικά είναι ημικυκλική και υπάρχει στο ημικύκλιο ξύλινο σύνθρονο. Η ανέγερση της εκκλησίας ξεκίνησε το 1928 και αποπερατώθηκε και λειτούργησε το 1955. Η εκκλησία έχει εμβαδόν 240 τ.μ. περίπου.
1928